open-index/open-wikipedia-markdown huggingface dataset:
காஞ்சிபுரம் பச்சைவண்ணப்பெருமாள் கோயில்

**காஞ்சிபுரம் பச்சைவண்ணப் பெருமாள் கோயில்** தமிழ்நாட்டில் காஞ்சிபுரம் மாவட்டம், காஞ்சிபுரம் என்னும் ஊரில் அமைந்துள்ள ஒரு பெருமாள் கோயிலாகும். 

## மூலவர்
இக்கோயிலின் மூலவராக பச்சைவண்ணப்பெருமாள் உள்ளார். அவர் மரகத மேனியுடன் பச்சை நிறத்தில் நின்ற கோலத்தில் உள்ளார். தாயார் மரகதவல்லி ஆவார். இக்கோயிலின் தீர்த்தம் சக்கர தீர்த்தம் ஆகும். இத்தலத்திற்கு நேர் எதிரில் திவ்யதேசங்களில் ஒன்றான பவளவண்ணப்பெருமாள் கோயில் உள்ளது. 

## விழாக்கள்
இக்கோயிலில் வைகாசி விசாகம், திருமஞ்சனம், வைகுண்ட ஏகாதசி ஆகிய விழாக்கள் சிறப்பாகக் கொண்டாடப்படுன்றன. புத்திர தோசம், நாக தோசம் நீங்க இங்கு வேண்டிக்கொள்கின்றனர். 

## மேற்கோள்கள்

பகுப்பு:காஞ்சிபுரம் மாவட்டத்திலுள்ள பெருமாள் கோயில்கள்
சாம்செர்கஞ்ச் சட்டமன்றத் தொகுதி

**சம்செர்கஞ்ச் சட்டமன்றத் தொகுதி** (Samserganj Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது முர்சிதாபாத் மாவட்டத்தில் அமைந்துள்ளது. சாம்செர்கஞ்ச், மால்டா தெற்கு மக்களவைத் தொகுதி உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
முசுலிம் அறிவியல் முன்னேற்ற சங்கம்

**முசுலிம் அறிவியல் முன்னேற்ற சங்கம்** (*Muslim Association for the Advancement of Science*)  என்பது இசுலாமியர்களிடையே அறிவியல் மற்றும் தொழில்நுட்ப முன்னேற்றத்தை ஊக்குவிப்பதிற்கு  கவனம் செலுத்தும் இசுலாமிய விஞ்ஞானிகளின் சங்கமாகும். இச்சங்கம் 1983 ஆம் ஆண்டு எம். இசட். கிர்மானியால் இந்தியாவில் நிறுவப்பட்டது.
## பணித்திட்டம்
முசுலிம் அறிவியல் முன்னேற்ற சங்கத்தின் நோக்கம், கல்வி, அறிவியல் மற்றும் தொழில்நுட்ப ஆராய்ச்சியை சமூக ரீதியாகக் கடமையாக்குதல் ஆகும். இசுலாமிய சொற்களில் சொல்வதென்றால் பர்து கிஃபாயாகு என்பதாகும். தவிர, முசுலிம் அறிவியல் முன்னேற்ற சங்கம் பொதுவாக இந்திய முசுலிம்களின் மனநிலையிலும், குறிப்பாக முசுலிம் விஞ்ஞானிகளின் மனநிலையிலும் அதனுடன் கூடிய அறிவியல் மதிப்புகளைப் புகுத்த முயல்கிறது. முசுலிம் அறிவியல் முன்னேற்ற சங்கம்  இசுலாமிய அறிவியல் இதழையும் வெளியிடுகிறது.

## மேற்கோள்கள்

## வெளி இணைப்புகள்
* MAAS Official site

பகுப்பு:இந்தியாவில் இசுலாம்
தம்மசக்ரா பிரவர்தன் நாள்

**தம்மசக்ரா அனுவர்தன் நாள்** (*Dhammachakra Pravartan Din*) அல்லது **தம்மசக்ரா அனுவர்தன் திவாசு** (மொழிபெயர்ப்பு: தம்ம சக்கரத்தின் பிரகடன நாள்) என்பது இந்தியாவில் நடைபெறும் ஒரு புத்தத் திருவிழா ஆகும். அக்டோபர் 14,1956 அன்று நாக்பூரில் உள்ள தீட்சா பூமியில் பி. ஆர். அம்பேத்கர் தனது 3,80,000 ஆதரவாளர்களுடன் புத்த மதத்தினை ஏற்றுக்கொண்டதைக் கொண்டாடும் நாள் இது.

இந்திய அரசியலமைப்பின் சிற்பியான டாக்டர் பாபாசாகேப் அம்பேத்கர் இந்து மதத்தை துறந்து புத்த மதத்தை ஏற்றுக்கொண்ட நாள் தம்மசக்ரா அனுவர்தன் நாள் ஆகும். இது முதன்மையாக ஒவ்வொரு ஆண்டும் தீட்சா பூமியில் கொண்டாடப்படுகிறது.

ஒவ்வொரு ஆண்டும் அசோக விஜயதசமி அன்று, இலட்சக் கணக்கான பௌத்தர்கள் தீட்சா பூமியில் கூடி வெகுஜன மதமாற்றத்தைக் கொண்டாடுகிறார்கள். நாக்பூரில் உள்ள தீக்சாபூமியில் தம்மசக்ரா அனுவர்தன் நாளும் அசோக விஜயதசமி அன்று ஆயிரக்கணக்கான மக்கள் புத்த மதத்திற்கு மாறுகிறார்கள். இங்கு 2018ஆம் ஆண்டில், சுமார் 65,000 பேரும் 2019ஆம் ஆண்டில், 67,543 பேரும் புத்த மதத்திற்கு மாறினர்.

## மேலும் காண்க

* அம்பேத்கர் ஜெயந்தி

## மேற்கோள்கள்

பகுப்பு:பௌத்தம்
பகுப்பு:அம்பேத்கர்
பழங்குடி இளைஞர் கூட்டமைப்பு

**பழங்குடி இளைஞர் கூட்டமைப்பு** (*Tribal Youth Federation*)  என்பது இந்தியாவின் திரிபுரா மாநிலத்தில்  உள்ள இந்திய சனநாயக இளைஞர் கூட்டமைப்புடன் இணைந்த ஓர் அமைப்பாகும். மாநிலத்தின் பழங்குடி இளைஞர்களை, பழங்குடி இளைஞர் கூட்டமைப்பு ஒன்றிணைக்கிறது. இவ்வமைப்பு ஒரு மத்தியக் குழுவைக் கொண்டுள்ளது. இவ்வமைப்பு *பினி கரத்து* என்ற இதழை வெளியிடுகிறது. பழங்குடி இளைஞர் கூட்டமைப்பின் உச்ச அமைப்பு மத்திய மாநாடு ஆகும்.

பழங்குடி இளைஞர் கூட்டமைப்பு கணமுக்தி பரிசத்துடன் நெருக்கமான ஒருங்கிணைப்பில் செயல்படுகிறது. மேலும் இவ்வமைப்பு பெரும்பாலும் இடதுசாரி அமைப்பான கணமுக்தி பரிசத்தின் இளைஞர் பிரிவாக கருதப்படுகிறது.

திரிபுரா உபசாதி சூபா சமிதியின் செல்வாக்கை எதிர்கொள்ள 1967ஆம் ஆண்டில் பழங்குடி இளைஞர் கூட்டமைப்பு நிறுவப்பட்டது.

## செயல்பாடுகள்
* 14 செப்டம்பர் 2014: செய்தியாளர் கூட்டத்தில் திரிபுரா பூர்வகுடி மக்கள் முன்னணியின் கோரிக்கையான தனி மாநிலத்தை பழங்குடி இளைஞர் கூட்டமைப்பு நிராகரித்தது.
* 13 ஆகத்து  2019: பழங்குடி இளைஞர் கூட்டமைப்பு அகத்தலா நகர அரங்கத்தில் 10 அம்சக் கோரிக்கையுடன் மாநாட்டை நடத்தியது.
* 17 செப்டம்பர் 2019: இளைஞர்களின் வேலையின்மைக்கு பழங்குடி இளைஞர் கூட்டமைப்பு வேலை வாய்ப்பைக்  கோரியது. திரிபுராவில் பேரணிக்கு ஒன்றை நடத்தியது
* 17 சனவரி 2020: முன்னாள் அமைச்சர் பாதல் சவுத்ரியை உடனடியாக விடுவிக்கக் கோரி பழங்குடி இளைஞர் கூட்டமைப்பு கோரியது.

## மேலும் காண்க
* இந்திய ஜனநாயக வாலிபர் சங்கம்
* இந்தியப் பொதுவுடமைக் கட்சி (மார்க்சிஸ்ட்)

## மேற்கோள்கள்

## வெளி இணைப்புகள்
* TYF இன் அதிகாரப்பூர்வ முகநூல் பக்கம்
* http://www.tripurainfoway.com/news-details/TN/21128/tribal-youth-federation-to-start-membership-drive-from-march-8-ipft-and-inpt-masks-of-nlft-rsquo.html

பகுப்பு:இந்திய அரசியல்
பகுப்பு:திரிபுராவின் வரலாறு
பகுப்பு:இந்திய அமைப்புகள்
மாணவர் நாள் (மகாராட்டிரம்)

[வலது|thumb|[அம்பேத்கர்|பி. ஆர். அம்பேத்கர் (1891-1956) ]]
**மாணவர் நாள்** (*Students' Day (Maharashtra)*) அல்லது **மாணவர்கள் நாள்** (மராத்தி வித்யார்த்தி நாள், வித்யார்த்தி தினம்) என்பது பாபாசாகேப் அம்பேத்கரின் பள்ளியில் சேர்ந்த நவம்பர் 7-ஐ குறிக்கிறது. 27 நவம்பர் 2017 அன்று, மகாராட்டிர அரசு நவம்பர் 7-ஐ "மாணவர் நாள்" என்று அறிவித்தது.

பி. ஆர். அம்பேத்கரின் நினைவாக நவம்பர் 7 அன்று மகாராட்டிர முழுவதும் மாணவர் நாளாகக் கொண்டாடப்படுகிறது. மகாராட்டிர அரசின் கல்வித் துறை நவம்பர் 7-ஆம் தேதியை இந்திய மாநிலம் முழுவதும் அக்டோபர் 27,2017 அன்று 'மாணவர் நாளாக' கொண்டாட முடிவு செய்தது. மிக உயர்ந்த தரமான புலமைப்பரிசில் மற்றும் அறிவு இருந்தபோதிலும், அம்பேத்கர் தன்னை ஒரு வாழ்நாள் மாணவர் என்று கருதினார். மேலும் அவர் ஒரு சிறந்த மாணவராக மாறியதால், அவரது பள்ளி சேர்க்கை நாளை மாணவர் நாளாக அரசு அறிவித்தது. இந்த நாளில், அம்பேத்கரின் வாழ்க்கையை அடிப்படையாகக் கொண்ட பல்வேறு அம்சங்கள் குறித்த கட்டுரைப் போட்டிகள், சொற்பொழிவு, கவிதை வாசிப்பு போட்டிகள் மாநிலத்தில் உள்ள அனைத்துப் பள்ளிகள், கல்லூரிகளில் நடத்தப்படுகின்றன.

## வரலாறு
1900 நவம்பர் 7 அன்று, அம்பேத்கர் மகாராட்டிராவின் சாத்தாராவில் ராஜ்வாடா சவுக்கில் உள்ள அரசு உயர்நிலைப் பள்ளியில் (இப்போது பிரதாப் சிங் உயர்நிலைப்பள்ளி) ஆங்கில வழி வகுப்பில் சேர்ந்தார். இங்கு இவர் 1904 வரை அதாவது நான்காம் வகுப்பு வரை கற்றார். இந்தப் பள்ளி இவரது பெயரை "பீவா இராம்ஜி அம்பேத்கர்" என்று பதிவு செய்துள்ளது. பள்ளி பதிவேட்டில் 1914 என்ற எண்ணின் முன் குழந்தையாக இருந்த பீவா [பீம்ராவ்] கையெழுத்திட்டுள்ளார். இந்த வரலாற்று ஆவணம் 2007-ஆம் ஆண்டில் பள்ளி நிர்வாகத்தின் அனுமதியுடன் தலித் அறக்கட்டளையால் அனைத்துப் பக்கங்களையும் மென்தகடிடுவதன் மூலம் பாதுகாக்கப்பட்டுள்ளது. மேலும் இது பள்ளியின் பிரதான அலுவலகத்தில் முழு மரியாதையுடன் வைக்கப்பட்டுள்ளது. தலித் அறக்கட்டளை என்பது தீண்டாமை நடைமுறைகளை ஒழிக்கத் தலித் இளைஞர் தலைமையை வலுப்படுத்துவதற்கான ஓர் அமைப்பாகும். பத்திரிகையாளரும் சதாரா பிரவர்தன் சங்கதனின் தலைவருமான அருண் ஜவாலே 2003 முதல் அம்பேத்கரின் பள்ளி சேர்க்கை நாள் அல்லது பள்ளி நுழைவு தினத்தை ஏற்பாடு செய்து வருகிறார். இந்த நாளை மாணவர் தினமாக அறிவிக்க வேண்டும் என்று அவர் பலமுறை மகாராட்டிர அரசைக் கோரியிருந்தார். பின்னர், அக்டோபர் 27,2017 அன்று, மகாராட்டிர அரசு இந்த நாளை மாணவர் தினமாக அறிவித்தது.

## நோக்கம்
நவம்பர் 7ஆம் தேதியை மாநில மாணவர் தினமாக அறிவிக்க வேண்டும் என்று அப்போதைய மகாராட்டிரச் சமூக நீதி அமைச்சர் ராஜ்குமார் படோலிடமும் அப்போதைய கல்வி அமைச்சர் வினோத் தாவ்டேவிடமும்  அருண் ஜவாலே கோரியிருந்தார். "பி. ஆர். அம்பேத்கர் பள்ளியில் சேர்ந்த நாளை நினைவுகூரும் விதமாகவும்," "கல்வி முன்னேற்றத்திற்கான ஒரே வழி மற்றும் அவர்களின் கடின உழைப்பு" ன்ற உண்மையை மாணவர்களுக்கு உணர்த்துவதற்காகவும் இந்த நாளை மாணவர் தினமாக 27 நவம்பர் 2017 அன்று கொண்டாட அரசாங்கம் முடிவு செய்தது".

## மேலும் காண்க

* அம்பேத்கர் ஜெயந்தி

## மேற்கோள்கள்

பகுப்பு:நவம்பர் சிறப்பு நாட்கள்
பகுப்பு:மகாராட்டிரம்
இலடாக்கு மாணவர்கள் கல்வி மற்றும் பண்பாட்டு இயக்கம்

**இலடாக்கு மாணவர்கள் கல்வி மற்றும் பண்பாட்டு இயக்கம்** (*Students' Educational and Cultural Movement of Ladakh*) என்பது இந்தியாவின் இலடாக்கில் உள்ள லே நகரத்தை தளமாகக் கொண்ட ஓர் அரசு சாரா இந்திய அமைப்பாகும். இதனை 1988ல் நிறுவியவர் சோனம் வாங்சூக் ஆவார்.

## வரலாறு.
இலடாக்கு மாணவர்கள்  கல்வி மற்றும் பண்பாட்டு இயக்கம்  2017 ஆம் ஆண்டில் இலடாக்கின் கல்வி முறையை சீர்திருத்துவதை நோக்கமாகக் கொண்டு தொடங்கப்பட்ட ஓர் அமைப்பாகும்.  பல்கலைக்கழகத்திலிருந்து திரும்பிய இளம் இலடாக்கிய மாணவர்கள் குழு, நவீன கல்வியில் இளைய தலைமுறையின் பிரச்சினைகள், அவர்களின் கவனம்  பெறாமல் இருந்தது மற்றும் பண்பாட்டுக் குழப்பம் ஆகியவற்றைப் புரிந்துகொண்டனர். அரசு பள்ளி அமைப்பை சீர்திருத்துவது, கிராமப்புற மாணவர்களுக்கு அவர்களின் கல்வியில் உதவுவது, பொருத்தமற்ற மற்றும் உணர்ச்சியற்ற பள்ளிப் படிப்பிலிருந்து எழும் பிரச்சினைகளுக்கு இளைஞர்களை விழிப்படையச் செய்வது, தொடர்புடைய காணொலிகள் மற்றும் வானொலி நிகழ்ச்சிகளைத் தயாரிப்பது மற்றும் சூரிய வெப்பமுடைய சூழல் நட்பு கட்டிடங்களை வடிவமைத்து கட்டுவது ஆகியவை  இவர்களின் செயல்பாடுகளில் அடங்கும்.

## பெய் வளாகம்
thumb|300x300px|இலடாக்கு மாணவர்கள் கல்வி மற்றும் பண்பாட்டு இயக்க பிரதான  வளாகம்

இலடாக்கு மாணவர்கள் கல்வி மற்றும் பண்பாட்டு இயக்க வளாகம், லேவிலிருந்து 18 கி.மீ தொலைவில் உள்ள சிந்து சமவெளியில் உள்ள பெய் கிராமத்திற்கு அருகில் அமைந்துள்ளது. 1994 மற்றும் 1999 ஆம் ஆண்டுகளுக்கு  இடையில் உருவாக்கப்பட்டது. 1998 ஆம் ஆண்டில் தலாய் லாமா வளாகத்தை திறந்து வைத்தார்.

எளிமையான, குறைந்த விலை பாரம்பரிய நுட்பங்களைப் பயன்படுத்தி கட்டப்பட்ட இந்த வளாகத்தில் இப்போது மூன்று குடியிருப்பு வீடுகள், 20 சிறிய அறை அறைகள்  மற்றும் ஒரு பெரிய பள்ளி கட்டிடம் ஆகியவை உள்ளன.  இவை அனைத்தும் சூரிய வெப்பத்தால் இயங்குபவையாகும். மாற்று எரிசக்தி ஆதாரங்களைப் பயன்படுத்தும் நுட்பங்களை உருவாக்குவதே இலடாக்கு மாணவர்கள் கல்வி மற்றும் பண்பாட்டு இயக்கப் பணியின் ஒரு பகுதியாகும். இலடாக்கில் ஆண்டுக்கு 300 நாள்களுக்கும் மேற்பட்ட வெயில் நாட்கள் உள்ளன.  எனவே சூரியன் நம்பகமான ஆற்றல் மூலமாகவும் புதைபடிவ எரிபொருள்களுக்கு மாற்றாகவும் உள்ளது. இந்த வளாகத்தில் சுமார் 70 மாணவர்கள் மற்றும் ஒரு சில ஊழியர்கள் மற்றும் தன்னார்வலர்கள் உள்ளனர், அவர்கள் அங்கு வசித்து வருகின்றனர். வேலை செய்கின்றனர். படித்து வருகின்றனர். இந்த வளாகம் சனநாயக அடிப்படையில் மாணவர்களால் பராமரிக்கப்பட்டு, பெருமளவில் நடத்தப்படுகிறது.

## முன்னாள் மாணவர்கள் மற்றும் ஊழியர்கள்
* சோனம் வாங்சூக், நிறுவனர்
* இசுடான்சின் தொர்செய், படத்தயாரிப்பாளர் 

## நூலியல்
* Rewriting the Books in Ladakh
* Lesson from Leh son: Meet Ladakh's man of hope

## மேலும் காண்க
* பசுமைக் கட்டிடம்
* பனித்தூபி
* இலடாக்கு

## மேற்கோள்கள்

## வெளி இணைப்புகள்

* Official website
* The Times of India

பகுப்பு:இந்திய அமைப்புகள்
பகுப்பு:லடாக்
முகுல் சோக்சி

**முகுல் சோக்சி** (*Mehul Chinubhai Choksi*, பிறப்பு - 5 மே 1959), இந்தியாவில் நகை வணிகத்தில் ஈடுப்பட்டுள்ள கீதாஞ்சலி குழுமத்தின் உரிமையாளர். இவர் பஞ்சாப் தேசிய வங்கியில் ரூபாய் 13,500 கோடி இந்திய ரூபாய் கடன் பெற்று நிதி மோசடி செய்து, 2017-ஆம் ஆண்டில் வெளிநாட்டிற்குத் தப்பியோடியதாகக் குற்றம் சாட்டபட்டவர். 2018-ஆம் ஆண்டில் நீதிமன்றத்தால் தேடப்படும் குற்றவாளியாக அறிவிக்கப்பட்ட முகுல் சோக்சியை கைது செய்து விசாரணை நடத்த இந்தியாவின் சட்ட அமலாக்க நிறுவனங்களான சிபிஐ மற்றும் அமலாக்க இயக்குனரகம் தொடர்ந்து முயற்சி செய்தன. இறுதியாக, பெல்ஜியத்தில் தங்கியிருந்த முகுல் சோக்சியை கைது செய்து இந்தியாவிடம் ஒப்படைக்க வேண்டும் என்ற கோரிக்கையை ஏற்ற பெல்ஜியம் காவல்துறை, 14 ஏப்ரல் 2025 அன்று முகுல் சோக்சியை கைது செய்தனர்.
## இதனையும் காண்க
* நீரவ் மோதி
* தப்பியோடிய பொருளாதாரக் குற்றவாளிகள் சட்டம்

## மேற்கோள்கள்

பகுப்பு:வாழும் மக்கள்
பகுப்பு:1959 பிறப்புகள்
பகுப்பு:குஜராத் மக்கள்
பகுப்பு:குஜராத் தொழிலதிபர்கள்
பகுப்பு:இந்தியத் தொழிலதிபர்கள்
பகுப்பு:மும்பையைச் சேர்ந்தவர்கள்
பகுப்பு:இந்தியாவால் தேடப்படும் தப்பியோடிய குற்றவாளிகள்
ஓவ் கிட்

**ஓவ் கிட்** (*Ove Gjedde*; 27 திசம்பர் 1594 &ndash; 19 திசம்பர் 1660) டென்மார்க்கைச் சேர்ந்த ஒரு பிரபுவும், கடற்படை அதிகாரியும் ஆவார். இவர் இந்தியாவில் தரங்கம்பாடியில் தானிசுக் குடியேற்றத்தைத் தொடங்கி அங்கு தானிசுக் குடியேற்றத்திற்கான தளமாக தானிசுக் கோட்டையையும் கட்டினார். இவர் டென்மார்க்கின் நான்காம் கிறித்தியான் மன்னரின் இறப்பிற்குப் பின்னர் உருவாக்கப்பட்ட இடைக்கால அரசாங்கத்தில் உறுப்பினராக இருந்தார்.

## தொடக்க வாழ்க்கை

கிட் டென்மார்க்கின் இசுக்கானியா மாவட்டத்தில் 1594 ஆம் ஆன்டில் பிறந்தார். சோர்ஃப் அக்காதமியில் கல்வி பயின்றார். 1616 இல் தானிசு நீதித்துறைப் பணியகத்தில் செயலாளராக நியமிக்கப்பட்டார்.

## பணி
1618 மார்ச் மாதத்தில், தானிசுக் கிழக்கிந்தியக் கம்பனியின் சீன, கிழக்கிந்திய வணிகத்திற்கான தளமாகப் பயன்படுத்தக்கூடிய ஒரு தானிசுக் குடியேற்றத்தை நிறுவ இந்தியாவிற்கும் இலங்கைக்கும் இவரது தலைமையில் கடற்படைக் குழு ஒன்று சென்றது. இவரது கடற்படையில் தானிசுக் கடற்படைக் கப்பல்களான எலெஃபான்டன், டேவிட், இரெசுண்ட் என்ற படகு, வணிகக் கப்பல்கள் இரண்டு ஆகியன சென்றன. 1620 இல் தரங்கம்பாடியில் தான்சுபோர்க் கோட்டையை (தானிசுக் கோட்டை) நிறுவினார். இது 200 ஆண்டுகளுக்கு தானிசுக் குடியேற்றமாக இருந்தது. கிட் 1922 மார்ச்சில் திரும்பி வந்து புருன்லா லென்னின் (இன்றைய அக்கெர்சுசு) ஆட்சியாளர் பதவியை ஏற்றுக் கொண்டார்.
 
கிட் நோர்வேயில் நில சொத்துக்களை வாங்கினார், சுரங்கத் தொழிலில் ஒரு முக்கிய பங்கேற்பாளராக இருந்தார், 1623 ஆம் ஆண்டு நிறுவப்பட்ட காங்ஸ்பெர்க் வெள்ளிச் சுரங்க முயற்சியிலும் ஒரு பங்காளியானார். 1628 ஆம் ஆண்டில் வெள்ளிச் சுரங்க நிறுவனம் ஒரு தனியார் கூட்டாண்மையாக மாற்றப்பட்டபோது, ​​ஓவ் கிட் 25% பங்கைப் பெற்றார், 1630 முதல் அவர் அதன் இயக்குநராக இருந்தார். 1657 ஆம் ஆண்டில், அவர் தனது மைத்துனர் பிரெபென் வான் அகுனெனுடன் சேர்ந்து இரும்புச் சாலையை நிறுவினார்.

1628 ஆம் ஆண்டில், அகெர்சசு படைப்பிரிவின் லெப்டினன்ட் கர்னலாக நியமிக்கப்பட்டார். டோர்ஸ்டென்சன் போரில் (1643–1645) அட்மிரலாகப் பங்கேற்றார், 1645 ஆம் ஆண்டில் ரீல்மின் அட்மிரலாக நியமிக்கப்பட்டார். 1648 ஆம் ஆண்டில் எல்சிங்போர்க் கோட்டையின் ஆட்சிப் பொறுப்பு வழங்கப்பட்டது.

## பிற்கால வாழ்க்கை
ரோசுகில்டே அமைதிப் பேச்சிற்குப் பிறகு, டென்மார்க் சுவீடனிடம் எசுக்கானியாவை இழந்தது. 1658 ஆம் ஆண்டு சுவீடன் மன்னர் சார்லஸ் பத்தாம் குசுத்தாவ் அமைதி உடன்பாட்டை மீறியபோது, ஓவ் கிட் எல்சிங்போர்க்கிற்கு வருகை தந்தபோது சிறைப்பிடிக்கப்பட்டார். அவர் முதலில் எல்சிங்போர்க் கோட்டையில் உள்ள சிறைக்கு அனுப்பப்பட்டார், பின்னர் மால்மோவுக்கு அனுப்பப்பட்டார். 1660 ஆம் ஆண்டில் சுவீடனுக்கும் டென்மார்க்கிற்கும் இடையிலான கைதிகள் பரிமாற்றத்தின் போது அவர் விடுவிக்கப்பட்டார். அந்த நேரத்தில் கிட் ஒரு வயதான, உடல் ரீதியாக பலவீனமான மனிதராக இருந்தார், கிட் 1660 இல் கோபனாவனில் இறந்தார்.

## இவற்றையும் பார்க்க
* தானிசு இந்தியா

## மேற்கோள்கள்

## வெளி இணைப்புகள்
*  Ove Gjedde Trankebar Net 
*Om Ove Gieddes ekspedition til Ceylon og Tranquebar 1618–1622 Danmarks Historien 

பகுப்பு:1594 பிறப்புகள்
பகுப்பு:1660 இறப்புகள்
பகுப்பு:தானிசு இந்தியாவின் ஆளுநர்கள்
பகுப்பு:டென்மார்க்கு மக்கள்
நீரவ் மோதி

**நீரவ் தீபக் மோடி** (*Nirav Deepak Modi*) (பிறப்பு: 27 பிப்ரவரி 1971), இந்திய வைர வணிகரும், பயர்ஸ்டார் வைரம் பன்னாட்டு நிறுவனம் மற்றும்  கீதாஞ்சலி குழுமத்தைச் சேரந்தவர் ஆவார். இவர் முகுல் சோக்சியின் நெருங்கிய உறவினர். இவர் ஆகத்து 2018 ஆம் ஆண்டில்.இந்திய யூனியன் வங்கியின் ஆங்காங்கு கிளையில் கடனாகப் பெற்ற $5.49 மில்லியன் அமெரிக்க டாலர் மற்றும் பஞ்சாப் தேசிய வங்கியில் கடனாகப் பெற்ற ரூபாய்  2,800 கோடி திரும்ப செலுத்தாமல் நிதி மோசடி செய்ததாக இந்திய நீதிமன்றத்தால் குற்றம் சாட்டப்பட்டவர்.

இந்நிலையில் நீரவ் மோடி பெல்ஜியத்திற்கு தப்பி ஓடினார். இவரை மும்பை காவல்துறை, சிபிஐ, அமலாக்க இயக்குனரகம் மற்றும் பன்னாட்டுக் காவலகம் 2018 ஆம் ஆண்டு முதல் தேடி வந்தது.
சூன் 2018இல் நீரவ் மோடி ஐக்கிய இராச்சியத்தில் அரசியல் புகழிடம் கோரி விண்ணப்பம் செய்தார். சூன் 2019ல் சுவிஸ் வங்கி நீரவ் மோடியின் $ 6 மில்லியன் அமெரிக்க டாலர் மதிப்புள்ள வங்கி கணக்கை முடக்கியது.

## கைது மற்றும் நாடு கடத்தல் வழக்கு
பஞ்சாப் தேசிய வங்கி ஊழல் வழக்கில், 25 பிப்ரவரி 2021 அன்று ஐக்கிய இராச்சியத்தின் நீதிமன்றம், நீரவ் மோடியை இந்தியாவிற்கு நாடு கடத்த அனுமதி வழங்கியது. நீரவ் மோடி தன்னை இந்தியாவிற்கு நாடு கடத்தாமல் இருக்க ஐக்கிய இராச்சியத்தின் உச்ச நீதிமன்றத்தில் மேல்முறையீடு செய்தார். மேல்முறையீட்டை ஏற்கமறுத்த நீதிமன்றம் நீரவ் மோடிக்கு, £150,247  வழக்கு கட்டணம் செலுத்துமாறு தீர்ப்பு வழங்கியது.
இந்திய அரசின் கோரிக்கை ஏற்று ஐக்கிய இராச்சியத்தின் காவல்துறை, நீரவ் மோடியை 19 மார்ச் 2019 அன்று இலண்டனில் கைது செய்து, எச். எம் தேம்ஸ்சைடு சிறைச்சாலையில் அடைத்தனர்.
## இதனையும் காண்க
* முகுல் சோக்சி
* தப்பியோடிய பொருளாதாரக் குற்றவாளிகள் சட்டம்

## மேற்கோள்கள்

## வெளி இணைப்புகள்
* $2 bn scam in 2018 to arrest in 2025: A timeline of India's biggest banking scam by Mehul Choksi & Nirav Modi

பகுப்பு:1971 பிறப்புகள்
பகுப்பு:வாழும் மக்கள்
பகுப்பு:குஜராத் மக்கள்
பகுப்பு:குஜராத் தொழிலதிபர்கள்
பகுப்பு:பனாஸ்காண்டா மாவட்டம்
பகுப்பு:இந்தியத் தொழிலதிபர்கள்
பகுப்பு:இந்தியாவால் தேடப்படும் தப்பியோடிய குற்றவாளிகள்
ராம்கானி போர்

**ராம்கானி போர்** (*Battle of Ramkani*) என்பது 1835 ஆம் ஆண்டில் மே 4 அன்று மகாராஜா ரஞ்சித் சிங் தலைமையிலான சீக்கியப் படைகளுக்கும் காசிகள் உட்பட பராக்சாய் படைகளுக்கும் இடையே நடைபெற்ற போரைக் குறிக்கிறது. 

## பின்னணி
1835 ஆம் ஆண்டின் தொடக்கத்தில், பெசாவர் கைப்பற்றப்பட்ட பின்னர் சீக்கியப் பிராந்தியத்தின் ஒரு பகுதியாக இருந்த பெசாவரை மீட்டெடுக்க தோஸ்த் முகமது கான் 40,000 ஆப்கானியர்களை அணிதிரட்டினார்.

## போர்
ராம்கானியில், ரஞ்சித் சிங்கின் முன்னேற்றத்தைச் சோதித்தறிய 3000 முதல் 4000 எண்ணிக்கையில் காசிகளும் பராக்சாய்களும் வந்தனர். ராம்கானியில் 12 மணி நேரம் கடுமையான போர் நீடித்தது. எதிரிகள் கெரில்லா போரை நடத்தினர். இது ரஞ்சித் சிங்கை தற்காப்புப் போரில் ஈடுபடுத்தியது. இருப்பினும் ஆப்கானியர்கள் இரவில் பின்வாங்க முடிவு செய்தனர். மிஸ்ர் சுக் ராஜ் துணிச்சலான பங்கினை வகித்தார். இதன் காரணமாக அரசரிடமிருந்து இவர் ஆண்டுக்கு 10,000 ரூபாயை வருமானமாகப் பெற்றார்.

## பின் விளைவு
இந்தப் போருக்குப் பிறகு, சீக்கியர்கள் பெசாவர் நகருக்குள் நுழைந்தனர்.  மேலும், நகரின் ஆட்சியாளரான சுல்தான் முகமது கான் ஏற்கனவே மகாராஜாவுடன் கூட்டணி அமைத்தார். தோஸ்த் முகமது கானுடன் கூட்டணி அமைக்கவும் மகாராஜா விரும்பினார், தோஸ்த் முகமது மறுத்ததைத் தொடர்ந்து, இரு தரப்பினரும் போருக்குத் தயாராகினர், இது கைபர் கணவாயில் மோதலுக்கு வழிவகுத்தது.

## மேற்கோள்கள்

## மேலும் காண்க

* நிஹாங்

பகுப்பு:இந்திய வரலாறு
பகுப்பு:சீக்கிய வரலாறு
அலிகார் வானூர்தி நிலையம்

**அலிகார் வானூர்தி நிலையம்** (*Aligarh Airport*)(IATA: HRH, ICAO: VIAH) என்பது இந்திய மாநிலமான உத்தரப்பிரதேசத்தில் அலிகார் நகரின் புறநகரில் அலிகார்-சிக்கந்திர ராவ் சாலையில் அமைந்துள்ள ஓர் உள்நாட்டு வானூர்தி நிலையமாகும். தற்போதுள்ள அரசாங்கம் வானூர்தி ஓடுதளத்தை மேம்படுத்துவதன் மூலம் இது உருவாக்கப்பட்டு வருகிறது.

## முதல் கட்டம்
அலிகார், தனிபூரில் உள்ள அலிகார் வானூர்தி நிலையம் மார்ச் 2024-இல் கட்டி முடிக்கப்பட்டது. புத்தாண்டின் முதல் நாளிலேயே வானூர்தி பயணத்திற்கான உரிமம் வழங்கப்பட்டுள்ளது. இங்கிருந்து 19 இருக்கைகள் கொண்ட வானூர்தியினை இயக்குவதற்கான ஏற்பாடுகள் நடந்தன.

இரண்டாம் கட்டமாக 19 இருக்கைகள் கொண்ட வானூர்தி இலக்னோவிலிருந்து அலிகார் வரை 2024 மார்ச் 11 அன்று தொடங்கியது.

அலிகார் மற்றும் இலக்னோ இடையே வானூர்திப் பயணத்தைத் தொடங்கும்போது, அலிகார் முதல் கான்பூர், அலிகாரிலிருந்து ஆசம்கர் மற்றும் பிற இடங்களுக்குப் பயணம் தொடங்குவதற்கான அறிகுறிகள் இருந்தன. அலிகாரிலிருந்து வானூர்திகளை இயக்கும் வானூர்தி நிறுவனம், இதே நிறுவனத்தின் மட்டத்தில் முதலில் அலிகாரில் முதல் ஆசம்கர் வரை பயணத்தைத் தொடங்குவதற்கான ஏற்பாடுகளைச் செய்து வருகிறது.

## இரண்டாம் கட்டம்
இரண்டாம் கட்டத்தில், 90 இருக்கைகள் கொண்ட வானூர்திகள் மூலம் பிற நகரங்களுக்கு வானூர்தி சேவைகள் தொடங்கப்பட உள்ளன. மிகப்பெரிய வானூர்திகளான ஏர்பஸ்-320 மற்றும் போயிங்-737 கூட இங்குத் தரையிறங்க முடியும். இந்த வானூர்தி நிலையம் பன்னாட்டுத் தரத்திற்கு ஏற்ப தயாரிக்கப்பட்டு வருகிறது. 3. 5 கிலோ மீட்டர் நீளமுள்ள ஓடுபாதையும் தயார் செய்யப்பட்டு வருகிறது. ஓடுபாதை அமைக்க 675 ஏக்கர் நிலம் வேண்டும் என்று வானூர்தி நிலைய ஆணையம் கோரியுள்ளது. இதில், சுமார் 300 ஏக்கர் நிலம் கையகப்படுத்தப்பட்டுள்ளது. மேலும் 376 ஏக்கர் நிலம் கையகம் செய்யப்பட்டு வருகிறது.

## புள்ளிவிவரங்கள்

## வானூர்திகள்
அனைத்து வானூர்தி பயணங்களும், தற்போது நிறுத்தப்பட்டுள்ளன.

## மேற்கோள்கள்

பகுப்பு:உத்தரப் பிரதேசத்தில் உள்ள வானூர்தி நிலையங்கள்
சுந்தாசையூரசு

**சுந்தாசையூரசு** (*Sundasciurus*) என்பது சையூரிடே குடும்பத்தைச் சேர்ந்த கொறிணி பேரினம் ஆகும். இதில் 20 சிற்றினங்கள் உள்ளன.

## '''பேரினம் சுந்தாசையூரசு'''
* சுமாத்திரா மலை அணில் (*சுந்தாசையூரசு அல்டிடுடினிசு*) 
* புரூக் அணில் (*சுந்தாசையூரசு புரூக்கி*) 
* தாவோ அணில் (*சுந்தாசையூரசு தாவென்சிசு*) 
* போர்னிய மலை அணில் (*சுந்தாசையூரசு எவெரெட்டி*) 
* சகோதரத்துவ அணில் (*சுந்தாசையூரசு பிராடர்குலசு*) 
* குதிரை வால் அணில் (*சுந்தாசையூரசு இப்பூரசு*) 
* புசுவாங்கா அணில் (*சுந்தாசையூரசு கூக்சுட்ராளி*) 
* ஜென்டிங்க் அணில் (*சுந்தாசையூரசு ஜென்டிங்கி*) 
* வடக்கு பலவான் மர அணில் (*சுந்தாசையூரசு ஜூவென்கசு*) 
* லோ அணில் (*சுந்தாசையூரசு லோவி*) 
* மிண்டனாவோ அணில் (*சுந்தாசையூரசு மிண்டனென்சிசு*) 
* குளியன் மரம் அணில் (*சுந்தாசையூரசு மோய்லெண்டோர்ஃபி*) 
* நட்டுனா அணில் (*சுந்தாசையூரசு நட்டுனென்சிசு*) 
* பிலிப்பீன்சு மரம் அணில் (*சுந்தாசையூரசு பிலிப்பினென்சிசு*) 
* பலவான் மலை அணில் (*சுந்தாசையூரசு ராபோரி*) 
* இராபின்சன் அணில் (*சுந்தாசையூரசு ராபின்சோனி*) 
* சமர் அணில் (*சுந்தாசையூரசு சாமரென்சிசு*) 
* தெற்கு பலவான் மர அணில் (*சுந்தாசையூரசு இசுடெரீ*) 
* மேட்டுத்திடல் அணில் (*சுந்தாசையூரசு தகன்*) 
* ஒல்லி அணில் (*சுந்தாசையூரசு தென்னுயிசு*)

## மேற்கோள்கள்

* den Tex, R.-J., Thorington, R., Maldonado, J.E., Leondard, J.A. 2010. Speciation dynamics in the SE Asian tropics: Putting a time perspective on the phylogeny and biogeography of Sundaland tree squirrels, Sundasciurus. Molecular Phylogenetics and Evolution 55: 711–720.
* Hawkins, M.T.R., Helgen, K.M., Maldonado, J.E., Rockwood, L.L., Tsuchiya, M.T.N., Leonard, J.A. 2016. Phylogeny, biogeography and systematic revision of plain long-nosed squirrels (genus Dremomys, Nannosciurinae). Molecular Phylogenetics and Evolution 94: 752–764.
* Hinckley, A., Hawkins, M. T., Achmadi, A. S., Maldonado, J. E., & Leonard, J. A. (2020). Ancient Divergence Driven by Geographic Isolation and Ecological Adaptation in Forest Dependent Sundaland Tree Squirrels. Frontiers in Ecology and Evolution, 8, 208.https://www.frontiersin.org/articles/10.3389/fevo.2020.00208/full

பகுப்பு:அணில்கள்
பகுப்பு:பாலூட்டிப் பேரினங்கள்
வடக்கு பலவான் மர அணில்

**வடக்கு பலவான் மர அணில்** (*Northern Palawan tree squirrel-சுந்தாசையூரசு ஜூவென்கசு*) என்பது சையூரிடே குடும்பத்தைச் சேர்ந்த கொறிணி சிற்றினமாகும். இது பிலிப்பீன்சில் காணப்படும் அகணிய உயிரி ஆகும். இதன் இயற்கையான வாழிடம் மிதவெப்ப மண்டல அல்லது வெப்பமண்டல வறண்ட காடுகள் ஆகும்.

## மேற்கோள்கள்

* Thorington, R. W. Jr. and R. S. Hoffman. 2005. Family Sciuridae. pp.&nbsp;754–818 *in* Mammal Species of the World a Taxonomic and Geographic Reference. D. E. Wilson and D. M. Reeder eds. Johns Hopkins University Press, Baltimore.

பகுப்பு:அணில்கள்
பகுப்பு:அகணிய உயிரிகள்
வடோதரா-சூரத்து மெமு

**வடோதரா-சூரத்து மெமு** (*Vadodara–Surat MEMU*) என்பது இந்தியாவிலுள்ள குசராத்து மாநிலத்தின் வடோதர நகரத் தொடருந்து நிலையத்திற்கும் சூரத்து தொடருந்து நிலையத்திற்கும் இடையில் ஓடும் பிரதான வழி மின் பல்லலகு தொடருந்து எனப்படும் மெமு வகை தொடருந்தாகும். நாள்தோறும் 69109/69110 என்ற எண்களுடன் வடோதரா-சூரத்து மெமு தொடருந்தை இந்திய இரயில்வே இயக்குகிறது.

## சேவை
69109/சூரத்–வதோதரா மெமு தொடருந்து சராசரியாக மணிக்கு 37 கிமீ வேகத்தில் சென்று 130 கிமீ தூரத்தை 3 மணி 30 நிமிடங்களில் கடக்கிறது.

69110/வதோதரா–சூரத் மெமு தொடருந்து சராசரியாக மணிக்கு 40 கிமீ வேகத்தில் சென்று 130 கிமீ தூரத்தை 3 மணி 15 நிமிடங்களில் கடக்கிறது.

## பாதை
69109/69110 வடோதரா-சூரத்து மெமு தொடருந்து பாதையில் வடோதரா சந்திப்பு,  விசுவாமித்ரி, மியாகம் கர்ச்சன் சந்திப்பு, பலேச்சு, நபிபூர், பருச் சந்திப்பு, அங்கிலேசுவர் சந்திப்பு, கொசம்பா சந்திப்பு, கிம், சயான், உத்ரான் மற்றும் சூரத்து ஆகிய சந்திப்புகள் உள்ளன.

## பெட்டிகள்
வடோதரா-சூரத்து தொடருந்தில் 20 தொடருந்து பெட்டிகள் உள்ளன.

## மேற்கோள்கள்

## வெளி இணைப்புகள்
* 69109/Surat-Vadodara MEMU
* 69110/Vadodara-Surat MEMU

பகுப்பு:வடோதரா மாவட்டம்
பகுப்பு:சூரத் மாவட்டம்
பகுப்பு:குஜராத்தில் போக்குவரத்து
விசுவாமித்ரி தொடருந்து நிலையம்

**விசுவாமித்ரி தொடருந்து நிலையம்** (*Vishvamitri railway station*)  இந்தியாவின் குசராத்து  மாநிலத்தில் உள்ள மேற்கு இரயில்வே வலையமைப்பில் இடம்பெற்றுள்ளது. வடோதரா தொடருந்து  நிலையத்திலிருந்து 3 கிமீ (1.9 மைல்) தொலைவில் உள்ளது. பயணிகள் தொடருந்து, மெமு தொடருந்து மற்றும் சில விரைவு/அதிவேக தொடருந்துகள் விசுவாமித்ரி தொடருந்து நிலையத்தில் நின்று செல்கின்றன.

## தொடருந்துகள்
பின்வரும் வேக/அதிவேக தொடருந்துகள் விசுவாமித்ரி தொடருந்து நிலையத்தில் இரு திசைகளிலும் செல்கின்றன:
* 19215/16 சௌராட்டிரா விரைவு வண்டி
* 22929/30 பிலாத்து–வடோதரா அதிவிரைவு வண்டி]]
* 19115/16 சயாச்சிநகரி விரைவுவண்டி
* 12927 வடோதரா விரைவு வண்டி 

## மேலும் காண்க
*வடோதரா மாவட்டம்

## மேற்கோள்கள்

பகுப்பு:வடோதரா மாவட்டம்
பகுப்பு:குஜராத்தில் போக்குவரத்து
பகுப்பு:குசராத்திலுள்ள தொடருந்து நிலையங்கள்
ரூசினின் சிவப்பு உப்பு

**சினின் சிவப்பு உப்பு** (*Roussin's red salt*) என்பது K2 [Fe2 (NO4]) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். இந்த உலோக நைட்ரோசில் முதன்முதலில் 1858 ஆம் ஆண்டில் ஜசாரி ரூசின் என்பவரால் குறிப்பிடப்பட்டது, இது முதல் செயற்கை இரும்பு-கந்தகக் கொத்துச் சேர்மங்களில் ஒன்றாகும்.

## கட்டமைப்பு மற்றும் பிணைப்பு
ரூசின் சிவப்பு உப்பு எதிர்மின் அயனியானது ஒரு விளிம்பில் பகிரப்பட்ட பைடெட்ராஹெட்ரான் ஆகும். இதில் ஒரு இணை Fe (NO2) அலகுகள் ஒரு இணை சல்பைடு ஈந்தணைவிகளால் இணைக்கப்படுகின்றன. Fe-NO பிணைப்புகள் நேரியல் ரீதியானவை, மூன்று NO தொகுதிகள் எலக்ட்ரான் ஈனியாக செயல்படுகின்றன என்பதைக் குறிக்கிறது. எதிர்காந்தச் சேர்மம் 18-எலக்ட்ரான் விதியின் கீழ்ப்படிகிறது. மைய இரும்பு அணுவிற்கும் நைட்ரோசில் ஈனிக்கும் இடையிலான பல மின்சுமை-பரிமாற்றத் தொடர்புகளால் இந்த அணைவுச் சேர்மத்தில் அடர் சிவப்பு நிறம் ஏற்படுகிறது.

## தொகுப்பு முறை தயாரிப்பு
thumb|ரூசின் சிவப்பு உப்பு கரைசல்.
நைட்ரோபுரூசைடு அயனி ([Fe(CN)5NO]2&#x2212;) மற்றும் கந்தகத்திற்கு இடையிலான வேதிவினைகளை ஆய்வு செய்யும் போது பிரெஞ்சு வேதியியலாளர் Z. ரூசின் முதன்முதலில் இந்த உப்பைத் தயாரித்தார். சல்பைடு உப்புகள் இரும்பு நைட்ரோசில் ஆலைடுகளுடன் வினைபுரிவதால் இந்த உப்பைத் தயாரிக்கலாம். 

: Fe2I2(NO)4 + 2Li2S → Li2Fe2S2(NO)4 + 2LiI 

ரூசின் சிவப்பு உப்பைப் பெறுவதற்கான மற்றொரு வழி, தொடர்புடைய சேர்மமான ரூசினின் கருப்பு உப்பின் K[Fe4S3(NO)7] கரைசலைப் பொருத்தமான காரத்தைப் பயன்படுத்தி காரத்தன்மையுடையதாக்குவதாகும்.

: 2K[Fe4S3(NO)7] + 4KOH → 3K2[Fe2S2(NO)4] + 2Fe(OH)2 + 2NO

மற்றொரு செயல்முறையானது சோடியம் (அல்லது பொட்டாசியம் நைட்ரைட், அஸ்கார்பிக் அமிலம், ஃபெரஸ் சல்பேட், சோடியம் சல்பைடு மற்றும் சோடியம் (மற்றும் பொட்டாசியஂ ஹைட்ராக்சைடு) ஆகியவற்றை இந்த வரிசையில் வினைபுரியச் செய்வது ஆகும். அஸ்கார்பிக் அமிலம் ஒரு அமிலமாக்கியாகவும், ஒடுக்கும் காரணியாகவும் செயல்படுகிறது, நைட்ரைட்டை நைட்ரஸ் அமிலமாக மாற்றி, பின்னர் அதை நைட்ரஜன் மோனாக்சைடாக ஒடுக்குகிறது, இது இரும்பு அயனிகளுடன் நைட்ரோசில் அணைவுச் சேர்மத்தை  உருவாக்கும், இது ஒரு நடுநிலையான ஊடகத்தில் சல்பைடு வினைபுரிந்து ரூசின் சிவப்பு உப்பை கொடுக்கும்.

: 2FeSO4 + 4HNO2 + 3C6H8O6 + 2Na2S + 2NaOH → Na2[Fe2S2(NO)4] + 3C6H6O6 + 2Na2SO4 + 6H2O

எசுத்தர்களைப் பெற, உப்பானது ஆல்கைலேற்றம் செய்யப்படுகிறது. 

: Li2Fe2S2(NO)4  +  2 RX   →   Fe2(SR)2(NO)4 + 2 LiX 

தயோல் அல்லது தயோசல்பேட் Fe2 (NO′4) வினைபுரிவதிலிருந்து எசுத்தர்களை எளிதில் தயாரிக்கலாம்.
## கிடைக்கும் விதம், சாத்தியமான பயன்பாடுகள்
இது இயற்கையில் அதன் "எசுத்தர்களாக" Fe2(SR)2(NO)4 என்ற வாய்ப்பாட்டுடன் காணப்படுகிறது, இதில் "R" என்பது எந்த அல்கைல் தொகுதியாகவும் இருக்கலாம். கூடுதலாக, ரூசின் சிவப்பு உப்பு அதன் பிறழ்வுப் பண்புகள் காரணமாக நுண்ணுயிரியல் மற்றும் உணவு அறிவியல் துறைகளில் விவாதிக்கப்படுகிறது.

ரூசின் சிவப்பு உப்பின் ஒப்பீட்டளவில் குறைந்த நச்சுத்தன்மை மற்றும் நல்ல நிலைத்தன்மை காரணமாக, உயிரியல் மற்றும் மருத்துவத்தில் நைட்ரிக் ஆக்சைடு கொடையாளர்களாக எசுத்தர் வழித்தோன்றல்கள் ஆராயப்படுகின்றன.சேர்மமானது ஒளிச்சிதைவிற்கு உட்படுவதன் காரணமாக NO வெளியீட்டைத் தூண்டுகிறது, இதன் மூலம் இலக்கு செல்களை கதிர்வீச்சின் வெளிப்பாட்டிற்கு உணர்த்துகிறது.

## மேற்கோள்கள்

பகுப்பு:கந்தகச் சேர்மங்கள்
பகுப்பு:இரும்பு அணைவுச் சேர்மங்கள்
பகுப்பு:Articles without UNII source
பகுப்பு:Articles without KEGG source
பகுப்பு:Articles without EBI source
பகுப்பு:Articles without InChI source
சாங்கிபூர் சட்டமன்ற தொகுதி, மேற்கு வங்காளம்

** சாங்கிபூர் சட்டமன்றத் தொகுதி** (Jangipur Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது முர்சிதாபாத் மாவட்டத்தில் அமைந்துள்ளது. சாங்கிபூர், ஜாங்கிபூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
பீகார் சட்டப்பேரவைத் தேர்தல், 2025

**2025 பீகார் சட்டப்பேரவைத் தேர்தல்** என்பது 243 சட்டமன்ற உறுப்பினர்களைத் தேர்ந்தெடுக்க நவம்பர் 2025-ல் பீகார் மாநிலத்தில் நடைபெற்ற தேர்தல் ஆகும். பீகார் சட்டப் பேரவையின் 243 உறுப்பினர்களைத் தேர்ந்தெடுப்பதற்காக 2025 நவம்பர் 6 முதல் 11 வரை பீகாரில் சட்டமன்றத் தேர்தல் பல கட்டங்களாக நடைபெற்றது. இத்தேர்தலி பதிவான வாக்குகள் எண்ணப்பட்டு முடிவுகள் 14 நவம்பர் 2025 அன்று அறிவிக்கப்பட்டன.

பாரதிய ஜனதா கட்சி (பிஜேபி) தலைமையிலான தேசிய ஜனநாயகக் கூட்டணி அபார வெற்றி பெற்றது. இராச்டிட்ரிய ஜனதா தளம் தலைமையிலான மகாகத்பந்தன் கூட்டணி தோற்கடிக்கப்பட்டது. தற்போதைய முதல்வர் நிதிஷ் குமார் பத்தாவது முறையாக பதவியேற்க உள்ளார். பீகார் சட்டப் பேரவைத் தேர்தலில் முதல்முறையாக பாஜக அதிக இடங்களில் வெற்றி பெற்றது. தேஜஸ்வி யாதவ் தலைமையிலான இராச்டிரிய ஜனதா தளம், 2010க்குப் பிறகு முதல்முறையாக மூன்றாவது இடத்துக்குச் சரிந்தது. அதே சமயம் நிதிசு குமாரின் ஐக்கிய ஜனதா தளம் 2010க்குப் பிறகு அதன் சிறந்த முடிவுகளைப் பதிவு செய்தது. தேர்தலில் இந்திய தேசிய காங்கிரசு கட்சி குறைவான இடங்களில் வெற்றிபெற்ற நிலையில் லோக் ஜனசக்தி கட்சி (ராம் விலாஸ்) முதல் முறையாக அதிக இடங்களைப் பிடித்தது.

## அட்டவணை
இந்திய தேர்தல் ஆணையம் பீகார் சட்டமன்றத் தேர்தலுக்கான அட்டவணையினை அக்டோபர் 6 2025 அன்று அறிவித்தது

## கட்சிகள் மற்றும் கூட்டணிகள்

### தேசிய ஜனநாயகக் கூட்டணி

### 

### பெரும் ஜனநாயகக் கூட்டணி

### மற்றவர்கள்

## போட்டியிடுபவர்கள்
இத்தேர்தலில் **2,616** பேர் **243 சட்டமன்றத் தொகுதிகளில்** போட்டியிட்டனர்.

## தேர்தலுக்கு பிந்தைய கருத்துக் கணிப்புகள்
பீகார் சட்டப்பேரவைத் தேர்தலுக்கு பிந்தைய கருத்துக் கணிப்புகள் இறுதி கட்ட தேர்தல் முடிந்தபின்னர் நவம்பர் 11 2025 அன்று மாலை வெளியிடப்பட்டன.

## வாக்கு பதிவு
### கட்டம் வாரியாக

## தேர்தல் முடிவுகள்
### கூட்டணி பெற்ற இடங்கள்

### மாவட்ட வாரிய முடிவுகள்

### தொகுதிவாரியாக முடிவுகள்

## மேற்கோள்கள்

பகுப்பு:பீகாரில் மாநில சட்டப் பேரவைத் தேர்தல்கள்
தேய்பிறை

"**தேய்பிறை**" என்பது சந்திரன் தினம் தினமாக ஒளியை இழக்கும் காலப்பகுதியைக் குறிக்கிறது.
இது பௌர்ணமிக்கு (முழு நிலா) பிறகு அமாவாசை (புதிய நிலா) வரை நடைபெறும்.

தேய்பிறை: "தேயும்" என்றால் குறைந்து வரும் எனும் பொருள். "பிறை" என்றால் சந்திரன் தோன்றும் நிலை. எனவே, தேய்பிறை என்பது ஒளி குறைந்து வரும் சந்திர நிலை.

## தேய்பிறையின் கட்டங்கள் (Phases in Waning Moon)

* குறையும் அகன்ற நிலவு (Waning Gibbous) - சந்திரன் பெரும்பகுதி ஒளியுடன் இருக்கிறது, ஆனால் ஒளி குறையத் தொடங்குகிறது.

* கடைசி பாதி நிலவு (Last Quarter) - சந்திரனின் இடது பாதி மட்டும் ஒளியுடன் காணப்படுகிறது.

* குறையும் இளஞ்சந்திர நிலை (Waning Crescent) - மெல்லிய நிலவு மட்டும் காணப்படுகிறது. ஒளி மிகக் குறைவாக இருக்கும்.

* அமாவாசை – சந்திரன் காணவே முடியாது (முழுமையாக இருள்).

## மேற்கோள்கள்

### மேலும் காண்க
* வளர்பிறை, புதுநிலவு
* நிலவு மறைப்பு, நிலவின் கலை
* நிலா நாள், திதி
* கரணம், யோகம்
* இராசிச் சக்கரம், தமிழ் மாதங்கள்
* பஞ்சாங்கம், தமிழ்ப் புத்தாண்டு
* அறுபது ஆண்டுகள்

பகுப்பு:நிலா
பகுப்பு:இந்து சோதிடம்
மியாகம் கர்ச்சன் சந்திப்பு தொடருந்து நிலையம்

**மியாகம் கர்ச்சன் சந்திப்பு தொடருந்து நிலையம்** (*Miyagam Karjan Junction railway station*) இந்தியாவின் குசராத்து  மாநிலத்தில் உள்ள மேற்கு இரயில்வே வலையமைப்பில் இடம்பெற்றுள்ளது. வடோதரா மாவட்டத்திலுள்ள கர்ச்சன் நகரத்திற்கு இத்தொடருந்து நிலையம் சேவை செய்கிறது. எம்.ஒய்.ஜி என்ற குறியீட்டால் அடையாளப்படுத்தப்படுகிறது. இங்கு ஐந்து நடைமேடைகள் உள்ளன. இவை நன்கு பாதுகாக்கப்படாமல் உள்ளன. தண்ணீர் மற்றும் சுகாதாரம் உள்ளிட்ட பல வசதிகளும் போதுமான அளவுக்கு இல்லை. பல பயணிகள் தொடருந்துகள் , மெமு தொடருந்துகள், விரைவு வண்டிகள் மற்றும் அதிவிரைவு வண்டிகள் இங்கு நின்று செல்கின்றன. 

## தொடருந்துகள்
பின்வரும் வேக/அதிவேக தொடருந்துகள் விசுவாமித்ரி தொடருந்து நிலையத்தில் இரு திசைகளிலும் செல்கின்றன:

* 19033/34 குசராத்து குயின்
* 12929/30 வல்சத்து–வடோதரா நகரங்களிடை அதிவிரைவு வண்டி 
* 19015/16 சௌராசுட்டிரா விரைவு தொடருந்து 
* 22929/30 தகானு சாலை–வடோதரா அதிவிரைவு வண்டி
* 22953/54 குஜராத் விரைவுவண்டி
* 20907/08 சயாச்சிநகரி விரைவு வண்டி

## மேற்கோள்கள்

பகுப்பு:குசராத்திலுள்ள தொடருந்து நிலையங்கள்
பகுப்பு:வடோதரா மாவட்டம்
மகி மராத்திப்பு

**மகி மராத்திப்பு** (*Mahi Maratib*) என்பது முகலாயப் பேரரசு ஆட்சியின் போது பேரரசரால் வழங்கப்பட்ட மிக உயர்ந்த கௌரவமாகும். முகலாயப் பேரரசர் சாச்சகானின் ஆட்சிக் காலத்தில் இக்கொடி அறிமுகப்படுத்தப்பட்டது. தங்க முலாம் பூசப்பட்ட செம்பினால் செய்யப்பட்ட மீன் வடிவிலான ஒரு கொடியாகும். பேரரசர் சாச்சகனால் இவ்விருது நிறுவப்பட்டது. துணிச்சல் மற்றும் வலிமையில் சிறந்த உயர் அதிகாரிகளுக்கு வழங்கப்பட்டது. இந்த கொடி தில்லி சுல்தான்களின் பாரம்பரியத்தின் தொடர்ச்சியாகும்.  அவர்கள் இதை மகி தர்காசு என்று அழைத்தார்கள். இதேபோன்ற, ஆனால் சிறிய மீன் கொடியை அவர்கள் பயன்படுத்தினர்.  

மீன் தலை வடிவம், உலோகத்தால் செய்யப்பட்ட ஒரு கொடிக்கம்பத்தில் பொதுவாக எடுத்துச் செல்லும் வகையில் இக்கொடி இருக்கும். மீனானது பெரிய கெளுத்தி மீன் போன்றும், மீனைத் தாங்கியுள்ள கொடிக்கம்பம் மகி மராத்திப்பு என்றும் அழைக்கப்பட்டது. 

## மேலும் காண்க
*பாரத ரத்னா 

## மேற்கோள்கள்

பகுப்பு:முகலாயப் பேரரசு
பகுப்பு:இந்திய வரலாறு
பகுப்பு:இந்திய விருதுகள்
ரோசுமேரி (கவிஞர்)

**ரோசுமேரி** (*Rosemary*) இந்தியாவின் கேரளாவைச் சேர்ந்த மலையாள மொழிக் கவிஞரும் மற்றும் மொழிபெயர்ப்பாளரும் ஆவார். 2019 ஆம் ஆண்டில் ஒட்டுமொத்த பங்களிப்புகளுக்கான கேரள சாகித்ய அகாதமி விருது உட்பட பல விருதுகளைப் பெற்றுள்ளார். *நிலாவில் ஒரு பனிநீர்சம்பா* என்ற இவரது சுயசரிதை 2021 இல் வெளியிடப்பட்டது.

## இளமை வாழ்க்கை
மரியா கோரெட்டி என்ற பெயரில் பிறந்த ரோசுமேரி, 1956 ஜூன் 22 அன்று, கோட்டயம் மாவட்டத்தின் கஞ்சிரப்பள்ளியில், கே. சி. சாக்கோ (பாப்பச்சன்) மற்றும் ரோசம்மா ஆகியோருக்கு பிறந்தார். தனது பிறப்பு பெயரை உச்சரிப்பதில் சிரமம் இருந்ததால் இவர் தனது பெயரை ரோசுமேரி என்று மாற்றிக் கொண்டார்னார். பரதில் உள்ள கிரேசி நினைவுப் பள்ளியில் தனது பள்ளிக் கல்வியை முடித்த இவர், கஞ்சிரப்பள்ளி செயின்ட் டொமினிக் கல்லூரி, திருவனந்தபுரம் மார் இவானியோஸ் கல்லூரி, சிதம்பரம், அண்ணாமலைப் பல்கலைக்கழகம் மற்றும் திருவனந்தபுர ஊடகவியலாள்ர்கள் சங்கம் ஆகியவற்றில் தனது படிப்பைத் தொடர்ந்தார். மாத்ருபூமி நாளிதழின் தலையங்கத் துறையிலும், இந்தியா டுடே (மலையாளம்) தொலைக்காட்சி நிருபராகவும் பணியாற்றியுள்ளார்.

ரோசுமேரி தற்போது திருவனந்தபுரத்தில் வசிக்கிறார்.

## இலக்கிய வாழ்க்கை
கவிஞர் மாதவிக்குட்டி என்கிற கமலா தாஸ் *வக்குக்கல் செக்குருன்னிடம்* என்ற இவரது முதல் கவிதைத் தொகுப்பை 1996 இல் வெளியிட்டார். ரோசுமேரி தன்னை ஒரு பெண்ணியவாதி என்று அறிவித்தாலும், இவரது எழுத்துக்கள் பெண்ணிய சாய்வுகளை பிரதிபலிப்பதில்லை. ரோசுமேரி சாகித்திய அகாதமியின் ஆலோசனைக் குழு மற்றும் மத்திய திரைப்பட சான்றிதழ் வாரியம் போன்ற பல குழுக்களில் உறுப்பினராக இருந்துள்ளார்.

## விருதுகளும் கௌரவங்களும்
2012 ஆம் ஆண்டில், பல உருசியப் படைப்புகளை மலையாள மொழியில் அறிமுகப்படுத்தியதற்காக, மாஸ்கோவின் எசெனின் அருங்காட்சியகம், அறக்கட்டளை ருஸ்கி மிர் மற்றும் திருவனந்தபுரத்தின் உருசியக் கலாச்சார மையத்தின் 4 வது எசெனின் விருது போன்ற விருதுகளைப் பெற்றுள்ளார். 2019 ஆம் ஆண்டில், ஒட்டுமொத்த பங்களிப்புகளுக்கான கேரள சாகித்திய அகாதமி விருதைப் பெற்றார். இவர் எஸ். பி. டி கவிதை விருது, முத்துக்குளம் பார்வதி அம்மா விருது மற்றும் இலலிதாம்பிகா அந்தர்ஜநம் இளம் எழுத்தாளர் விருது ஆகியவற்றையும் பெற்றுள்ளார்.

## மேற்கோள்கள்

## வெளி இணைப்புகள்

* 

பகுப்பு:கோட்டயம் மாவட்ட மக்கள்
பகுப்பு:இந்தியப் பெண்ணியவாதிகள்
பகுப்பு:கேரளப் பெண் எழுத்தாளர்கள்
பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:மலையாளக் கவிஞர்கள்
பகுப்பு:மலையாள மக்கள்
பகுப்பு:வாழும் மக்கள்
பகுப்பு:இந்தியப் பெண் கவிஞர்கள்
பகுப்பு:1956 பிறப்புகள்
பகுப்பு:கேரள சாகித்ய அகாடமி விருது பெற்றவர்கள்
ஸ்கார்ப் டெக்னாலஜிஸ்

**ஸ்கார்ப் டெக்னாலஜிஸ்**, இன்க் ஒரு அமெரிக்க நிறுவனம் (ஆகஸ்ட் 12,2015 அன்று பதிவு செய்யப்பட்டது, எண். 201522510335 கலிபோர்னியாவின் இர்வினை அடிப்படையாகக் கொண்டுள்ளது. மோர்கன் குஸ்டாவ்சன் மற்றும் பால் பினன் ஆகியோரால் நிறுவப்பட்ட இந்த நிறுவனம், அக்டோபர் 2015 இல் ஸ்கார்ப் லேசர் ரேசரை(சவரக் கத்தி) ஊக்குவிக்க கிக்ஸ்டார்ட்டர் பிரச்சாரத்தைத் தொடங்கியபோது பொதுமக்களின் கவனத்தை ஈர்த்தது. இது மூன்று வாரங்களுக்குள் 4 மில்லியன் டாலருக்கும் இந்திய மதிப்பில் 40 லட்சமும் அதிகமான உறுதிமொழிகளைப் பெற்றது. இருப்பினும், அக்டோபர் 12 அன்று, கிக்ஸ்டார்ட்டரால் பிரச்சாரம் ரத்து செய்யப்பட்டது, அவர் ஸ்கார்ப் தங்கள் விதிகளை மீறியதாக குற்றம் சாட்டினார். கிக்ஸ்டார்ட்டர் இடைநீக்கம் செய்யப்பட்ட சில மணி நேரங்களுக்குள் ஒரு புதிய இண்டிகாகோ பிரச்சாரம் தொடங்கப்பட்டது, பின்னர் அது மார்ச் 2016 இல் சாதனம் ஆதரவாளர்களுக்கு வெளியிடப்படும் என்ற கூற்றுடன் 500,000 அமெரிக்க டாலர்களை திரட்டியது. ஜூன் 2019 இல் ஸ்கார்பின் புதுப்பிப்பின் படி, ரேசர் இன்னும் வளர்ச்சியில் இருந்தது மற்றும் உற்பத்தியில் நுழையவில்லை.
1988 பஞ்சாப் வெள்ளம்

**1988 பஞ்சாப் வெள்ளம்** (*1988 Punjab floods*)  1988 ஆம் ஆண்டு இந்தியாவின் பஞ்சாபில் ஏற்பட்ட பெருவெள்ளத்தைக் குறிக்கிறது. மாநிலத்தில் இருந்த  அனைத்து ஆறுகளும் நிரம்பி வழிந்த காரணத்தால் ஆயிரக்கணக்கான மக்கள் கொல்லப்பட்டும்  இடம்பெயர்ந்தும் இன்னல்களுக்கு ஆளாகினர். பஞ்சாப்  மாநிலம் அதன் மிகவும் பேரழிவுகரமான வெள்ளத்தை அப்போது சந்தித்தது.

1988 ஆம் ஆண்டு செப்டம்பர் மாதம்  23 ஆம் தேதி முதல்  26 ஆம் தேதி வரை நான்கு நாட்களில், பக்ரா பகுதியில் 634 மிமீ மழை பெய்தது. மக்கள் தங்கள் பயிர்களை இழந்தனர். பியாசு பக்ரா மேலாண்மை வாரியம் மீது குற்றம் சாட்டப்பட்டு, அணையிலிருந்து தண்ணீரை விடுவித்து வெள்ளத்தைத் தூண்டியதற்கு வாரியம் பொறுப்பாக்கப்பட்டது.

வெள்ளத்தில் பியாசு பக்ரா நிர்வாக வாரியத்தின் மெத்தனப் போக்கிற்கு பழிவாங்கும் விதமாக பக்ரா பியாசு மேலாண்மை வாரியத்தின் தலைவர் பி. என். குமார் தீவிரவாதிகளால் சுட்டுக் கொல்லப்பட்டார்.

பஞ்சாபின் 12,989 கிராமங்களில் 9,000 கிராமங்கள் வெள்ளத்தில் மூழ்கின. அவற்றில் 2,500 கிராமங்களுக்கும் மேற்பட்டவை முற்றிலும் வெள்ளத்தில் மூழ்கின.  அல்லது அடித்துச் செல்லப்பட்டன.  இது பஞ்சாப் வரலாற்றில் நிகழ்ந்த மிகப்பெரிய வெள்ளமாகும்.  ஏனெனில் இவ்வெள்ளம்  34 இலட்சத்துக்கும் மேற்பட்ட மக்களின் வாழ்க்கையை பாதித்தது. மக்கள் உயிர்வாழவும் வெள்ளத்தை நிர்வகிக்கவும் முயன்றபோது, மத்திய விவசாய அமைச்சர் பச்சன் லாய் வெள்ளம்  ஒரு ஆசீர்வாதம் என்று கண்மூடித்தன்மாகக் கூறினார்-வெள்ளம் பஞ்சாபின் நிலத்தடி நீர் மட்டத்தை அதிகரிக்கும் என்பது  அவரது தர்க்கமாக இருந்தது.

## மேற்கோள்கள்

பகுப்பு:இயற்கை இடர்கள்
பகுப்பு:1988 நிகழ்வுகள்
பகுப்பு:இந்தியாவில் இயற்கை அழிவுகள்
பகுப்பு:பஞ்சாப் (இந்தியா)
ஜோத்தாபாய் படிக்கிணறு

**ஜேத்தாபாய் படிக்கிணறு** (*Jethabhai's Stepwell*) என்பது இந்தியாவின், குஜராத் மாநிலத்தின் அகமதாபாத் நகரத்தில் உள்ள ஈசான்பூர் பகுதியில் அமைந்துள்ளது. இந்த படிக்கிணற்றை 1860களில் நிறுவியவர் ஜேத்தாபாய் மூல்ஜி எனும் பெண்மணி ஆவார்.  இப்படிகிணறு 210 அடி நீளம் மற்றும் 21-22 அடி அகலம் கொண்டது. 

## கட்டிடக்கலை
 
இப்படிக்கிணறு நான்கு மண்டபங்களைக் கொண்டுள்ளது. மேலும் நுழைவாயில் மண்டபத்தின் மீது விதானம் (மேற்கூரை) அமைக்கப்பட்டுள்ளது.
2017-18களில் இப்படிகிணற்றை இந்தியத் தொல்லியல் ஆய்வகம் சீரமைத்தது. 

## இதனையும் காண்க
*  குசராத்திலுள்ள படிக்கட்டுக் கிணறுகளின் வரலாறு

## மேற்கோள்கள்

பகுப்பு:படிக்கிணறுகள் 
பகுப்பு:அகமதாபாத்
பகுப்பு:அகமதாபாத் மாவட்டம்
ஈசான்பூர்

**ஈசான்பூர்** (*Isanpur*), இந்தியாவின் குஜராத் மாநிலத்தின் அகமதாபாத் மாவட்டம், அகமதாபாத் மாநகராட்சிக்கு உட்பட்ட நகர்புற பகுதி ஆகும். ஈசான்பூர் பகுதியில் 1861ஆம் ஆண்டில் ஜோத்தாபாயால் நிறுவப்பட்ட  210 அடி (64 மீட்டர் ) நீளம் மற்றும் 21 அடி (6.4 மீட்டர்) அகலம் கொண்ட ஜோத்தாபாய் படிக்கிணறு உள்ளது.இது நான்கு அரங்குகளைக் கொண்டுள்ளது மற்றும் நுழைவாயில் அரங்கம் விதானத்தால் ஆனது.இப்படிகிணற்றை 2017-18ஆம் ஆண்டுகளில் இந்தியத் தொல்லியல் ஆய்வகம் மறுசீரமைத்தது.

## இதனையும் காண்க
* ஜோத்தாபாய் படிக்கிணறு
* குசராத்திலுள்ள படிக்கட்டுக் கிணறுகளின் வரலாறு
## மேற்கோள்கள்

பகுப்பு:அகமதாபாத்
நிக்கல் மாங்கனீசு ஆக்சைடு

**நிக்கல் மாங்கனீசு ஆக்சைடுகள்** (*Nickel manganese oxides*) என்பவை Ni(x)Mn(3-x)O(y) என்ற பொது மூலக்கூற்று வாய்ப்பாட்டால் விவரிக்கப்படும் வேதியியல் சேர்மங்களாகும்.  நிக்கல், மாங்கனீசு, ஆக்சிசன் ஆகிய தனிமங்களின் சேர்க்கையால் உருவாகும் பல்வண்ணப் பளிங்குருவினையுடைய கனிமப் பொருள் வகை சேர்மமாகும். நிக்கல் மாங்கனேட்டுகள் என்ற பெயராலும் இவை அழைக்கப்படுகின்றன.

Ni2MnO4, NiMn2O4, மற்றும்  Ni1.5Mn1.5O4 என்பவை சில பொதுவான நிக்கல் மாங்கனேட்டுகளாகும்.

இவை பொதுவாக மெல்லிய படல மின்தடையங்கள் மற்றும் வெப்பத்தடையங்களில் பயன்படுத்த வடிவமைக்கப்பட்டுள்ளன. உற்பத்தி செயல்பாட்டில் மின்தடை மற்றும் வெப்பநிலை குணகத்தை துல்லியமாக கட்டுப்படுத்த முடியும். நிக்கல்-உலோக ஐதரைடு மின்கலன்களில் மாங்கனீசு ஆக்சைடைச் சேர்ப்பது பல்வேறு ஆக்சிசஜனேற்ற நிலைகளில் பல்வண்ணப் பளிங்குரு கட்டமைப்பு நிக்கல் மாங்கனேட்டுகளை உருவாக்குவதற்கு உதவுகிறது. இவை நிக்கல் ஐதராக்சைடுகளை விட அதிக கடத்துத்திறன் மற்றும் மின்சுமைத் திறன் கொண்டிருக்கும். 

## மேற்கோள்கள்

பகுப்பு:மாங்கனீசு சேர்மங்கள்
பகுப்பு:நிக்கல் சேர்மங்கள்
பகுப்பு:தாண்டல் உலோக ஆக்சைடுகள்
கமாலி சோரன்

**கமாலி சோரன்** (Kamali Soren)  இந்தியாவைச் சேர்ந்த சமூக சேவகர் ஆவார். 1971 ஆம் ஆண்டில் இவர் பிறந்தார்.  மேற்கு வங்காளத்தின் மால்டா மாவட்டத்தைச் சேர்ந்தவரான இவர்  குரு மா என்ற பெயராலும்   அழைக்கப்படுகிறார்.  சமூக நலன் மற்றும் குழந்தை திருமணத்தைத் தடுப்பதில் மேற்கொண்ட முயற்சிகளுக்காக அங்கீகரிக்கப்பட்டார். மால்டாவின் கசோலில் உள்ள  வலதுசாரி இந்து அமைப்பான ஆர். எசு. எசு ஆதரவுடைய அகில இந்திய வனவாசி கல்யாண் ஆசிரமத்துடன் தொடர்பு கொண்டிருந்தார்.

## ஆரம்பகால வாழ்க்கை.
கமாலி சோரன் 1971 ஆம் ஆண்டில் மேற்கு வங்காளத்தின் மால்டா மாவட்டத்தில் உள்ள கோட்டால்கட்டி கிராமத்தில் பிறந்தார்.  இவரது கணவரின் மரணத்திற்குப் பிறகு, கோட்டால்கட்டியில் உள்ள ஒரு பழங்குடி முகாமில் வாழத் தொடங்கினார். மேலும் இப்பகுதியில் உள்ள பழங்குடி சமூகங்களில் கவனம் செலுத்தி சமூகப் பணிகளில் ஈடுபட்டார்.

## தொழில்
மால்டாவின் கசோலில் ஆர். எசு. எசு உடன் இணைந்த பழங்குடி அமைப்பான அகில இந்திய வனவாசி கல்யாண் ஆசிரமத்துடன் சோரன் பணியாற்றியுள்ளார். பழங்குடி மக்களை, குறிப்பாக கிறித்துவர்கள் மற்றும் முசுலிம்களை இந்து மதத்திற்குத் திரும்ப ஊக்குவிப்பதில்   ஈடுபட்டார்.  இச்செயல் சர்ச்சையைத் தூண்டியது. நவம்பர் 2021 ஆம் ஆண்டு நவம்பர் மாதத்தில் மால்டாவின் அபீபூரில் ஒரு குழந்தைத் திருமணத்தை நிறுத்தவதற்கு சோரன் தலையிட்டார். அந்த  14 வயது சிறுமிக்கு  ஆகும் செலவுகளை ஈடுகட்டுவதாக உறுதியளித்து அச்சிறுமியின்  கல்வியைத் தொடர முடியும் என்பதை உறுதி செய்தார்.

## விருதுகள்
2021 ஆம் ஆண்டில், சமூகப் பணிகளுக்காக சோரனுக்கு இந்தியாவின் நான்காவது மிக உயர்ந்த குடிமக்கள் விருதான பத்மசிறீ விருது வழங்கப்பட்டது. ஆர். எசு. எசு அமைப்புடன் இவருக்கு இருந்த தொடர்பு மற்றும் மதமாற்றங்கள் குறித்த குற்றச்சாட்டுகள் காரணமாக இவரது தேர்வு சில அரசியல் குழுக்களிடமிருந்து விமர்சனங்களை ஈர்த்தது.

## மேற்கோள்கள்

பகுப்பு:பத்மசிறீ விருது பெற்றவர்கள்
பகுப்பு:இந்திய சமூகசேவகர்கள்
பகுப்பு:வாழும் மக்கள்
பகுப்பு:1971 பிறப்புகள்
பர்வதத்வராக வம்சம்

**பர்வதத்வராக வம்சம்** (*Parvatadvaraka dynasty*) என்பது இந்திய மாநிலமான ஒரிசாவில் உள்ள தேல் ஆறு பள்ளத்தாக்கை (கலகண்டி) கட்டுப்படுத்திய ஓர் அரச குடும்பமாகும். பர்வதத்வர்கர்கள் சுதம்பேசுவரி தெய்வத்தின் பக்தர்கள் ஆவர்.

## ஆட்சியாளர்கள்
பர்வதத்வராக வம்சத்தின் அறியப்பட்ட ஆட்சியாளர்கள் பின்வருமாறு:
*சோபனராசா
*துசுத்திகாரா

## மேலும் காண்க
*ஒடிசா வரலாறு

## மேற்கோள்கள்

பகுப்பு:ஒடிசாவின் வரலாறு
பகுப்பு:இந்திய வரலாறு
மியூஸ் மேரி ஜார்ஜ்

பேராசிரியர் முனைவர் **மியூஸ் மேரி ஜார்ஜ்** (*Muse Mary George*, பிறப்பு: மார்ச் 12,1965) ஓர் மலையாள எழுத்தாளரும், இலக்கிய விமர்சகரும் மற்றும் கல்வியாளரும் ஆவார். இவர் பத்திரிகைகளில் 50 க்கும் மேற்பட்ட கட்டுரைகளையும் கவிதைகளையும் வெளியிட்டுள்ளார். இவர் ஒரு கட்டுரையாளராகவும் பணியாற்றினார். மியூஸ், ஆலுவா யூனியன் கிறிஸ்டியன் கல்லூரியில் மலையாளத் துறையில் பேராசிரியராகப் பணியாற்றினார். மியூஸ் மேரியின் கவிதைத் தொகுப்புகளில் "இஸ்பாடு ராணி" மற்றும் "ரகசியசந்திரியங்கல்" ஆகியவை அடங்கும். தற்போது மாநில கலைக்களஞ்சிய வெளியீடுகள் நிறுவனத்தின் இயக்குநராக பணியாற்றுகிறார்.

## மேற்கோள்கள்

## வெளி இணைப்புகள்
*മനോരമ ബുക്സ് കവിത മഴയിൽ മ്യൂസ് മേരി ജോർജ്...മനോരമ ബുക്സ് കവിത മഴയിൽ മ്യൂസ് മേരി ജോർജ്
*എന്നു നിങ്ങളുടെ മ്യൂസ് മേരി..എന്നു നിങ്ങളുടെ മ്യൂസ് മേരി
* DGP Jacob Thomas leads front against graft
* വാക്കു മുറിയാതേം, നടു കുനിയാതേം വന്നുനിന്ന് വര്‍ത്തമാനം പറയുന്ന കവിതകള്‍..വാക്കു മുറിയാതേം, നടു കുനിയാതേം വന്നുനിന്ന് വര്‍ത്തമാനം പറയുന്ന കവിതകള്‍
*
*

பகுப்பு:கேரளப் பெண் எழுத்தாளர்கள்
பகுப்பு:கோட்டயம் மாவட்ட மக்கள்
பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:20-ஆம் நூற்றாண்டு இந்தியப் பெண் எழுத்தாளர்கள்
பகுப்பு:கேரள எழுத்தாளர்கள்
பகுப்பு:மலையாள எழுத்தாளர்கள்
பகுப்பு:1965 பிறப்புகள்
பகுப்பு:வாழும் மக்கள்
தேசிய நெடுஞ்சாலை 527ஈ (இந்தியா)

**தேசிய நெடுஞ்சாலை 527ஈ** (*National Highway 527D (India)*) என்பது இந்தியாவின் தேசிய நெடுஞ்சாலை ஆகும்.

தேசிய நெடுஞ்சாலை 527ஈ முன்பு தே. நெ. 28அ என்று அழைக்கப்பட்டது. தேசிய நெடுஞ்சாலை 527ஈ என்பது தே. நெ. 27-இன் ஒரு பகுதியாகும். இது தே. நெ. 44-க்கு அடுத்தபடியாக இந்தியாவின் இரண்டாவது நீண்ட தேசிய நெடுஞ்சாலையாகும். 

தே. நெ. 527ஈ நேபாளத்தை முக்கிய இந்தியக் கடல் துறைமுகங்களான கொல்கத்தா, ஹால்டியா துறைமுகத்துடன் இணைக்கிறது. பல்வேறு நாடுகளுக்குப் பொருட்கள் இறக்குமதி மற்றும் ஏற்றுமதி இதன் வழியே செய்யப்படுகிறது. 

தே. நெ. 527ஈ பீகாரின் கிழக்கு சம்பாரனில் உள்ள பிப்ரகோத்தியில் தொடங்கி, இந்தியா-நேபாள எல்லையில் உள்ள ரக்ஸால் நகரில் முடிவடைகிறது. இது மோதிஹாரி (கிழக்கு சம்பாரண் சுகௌலியின் மாவட்டத் தலைமையகம், ராம்கர்வா வழியாகச் சென்று, இந்திய நகரமான ரக்ஸாலை நேபாளத்தின் எல்லையோர நகரமான பிர்குஞ்சுடன் இணைக்கும் இந்தியா-நேபாள எல்லைப்பகுதியில் முடிவடைகிறது

இது மோதிஹாரியில் உள்ள சடோனி சவுக்கில் மாநில நெடுஞ்சாலை 54-ஐ குறுக்கே சந்திக்கிறது. இது பிப்ரகோத்தி முதல் ரக்ஸால் வரை இரண்டு வழிச் சாலையாகும். எனவே நகரச் சந்திப்புகளில் ஏராளமான வாகனங்கள் நெரிசலில் சிரமப்படுகின்றன.

இந்த நெடுஞ்சாலை 527ஈ, தேசிய நெடுஞ்சாலை-27 உடன் அதன் சந்திப்புடன் இணைக்கிறது. இங்குத் தேசிய நெடுஞ்சாலை 227, சகியாவுடன் இணைக்கிறது. இது நர்ஹார், பாக்ரி பாலம், மதுபன், சிவார், சீதாமர்ஹி, ஹர்லாகி, உம்கான், ஜெய்நகர், லாகாஹா மற்றும் லாகாஹியை இணைக்கிறது.

அயோத்தியிலிருந்து சிவான் வழியாக வரும் தே. நெ. 227அ, தே. நெ. 27, தே. நெ. 527ஈ மற்றும் தே. நெ. 227ஊ ஆகியவற்றுடன் இணைக்கும் நகரம் சாகியா ஆகும்.

தே. நெ. 227ஊ அதன் சந்திப்பிலிருந்து தே. நெ. 227 உடன் சாகியா அருகே (சோர்மா சௌக்) பாக்ரிதயால், டாக்கா, புல்வாரியா காட் ஆகியவற்றை இணைத்து, இந்தியா-நேபாள எல்லைக்கு அருகே பீகார் மாநிலத்தில் உள்ள பைர்கனியாவில் முடிவடைகிறது.

## மேற்கோள்கள்

பகுப்பு:இந்திய தேசிய நெடுஞ்சாலைகள்
ஷேக் ரஷீத்

**ஷேக் ரஷீத்** (*Shaik Rasheed* பிறப்பு: செப்டம்பர் 24, 2004) ஓர் இந்தியத் துடுப்பாட்ட வீரர் ஆவார் . ஆந்திரப் பிரதேசத்தின் குண்டூரில் பிறந்த இவர்  2021–22 ரஞ்சிக் கோப்பையில் ஆந்திரப் பிரதேச அணிக்காக பிப்ரவரி 24, 2022 இல் முதல் தரத் துடுப்பட்டப் போட்டியில் அறிமுகமானார். 2022–23 சையத் முஷ்டாக் அலி கோப்பையில் நாகலாந்துக்கு எதிராக அக்டோபர் 16, 2022 இல் இ20 போட்டியில் அறிமுகமானார்.

2022 ஆம் ஆண்டு 19 வயதுக்குட்பட்டோருக்கான துடுப்பாட்ட உலகக் கிண்ணத்திற்கான இந்திய அணியில் துணைத் தலைவராகவும் நியமிக்கப்பட்டார். அரையிறுதிலும் இறுதிப் போட்டியிலும் இவரது மட்டையாட்டம் இந்தியா U-19 உலகக் கோப்பையை வெல்ல உதவியது.

## ஐபிஎல்
சென்னை சூப்பர் கிங்ஸ் அணிக்காக, லக்னோ சூப்பர் ஜெயண்ட்சு அணிக்கு எதிராக ஏப்ரல் 15, 2025 இல் ஐபிஎல் போட்டியில் அறிமுகமான இவர் 19 பந்துகளில் 27 ஓட்டங்கள் எடுத்தார்.

## மேற்கோள்கள்

பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:2004 பிறப்புகள்
பகுப்பு:சென்னை சூப்பர் கிங்ஸ் துடுப்பாட்டக்காரர்கள்
சர்ப்ப யாகம்

**சர்ப்ப யாகம்** அல்லது **பாம்பு வேள்வி**,  நாகர்களின் தலைவனான தட்சகன் முதலான நாகர்களை வேள்வித் தீயில் சுட்டு பொசுக்க வேண்டி, அருச்சுனனின் பேரனும், அபிமன்யுவின் மகனுமான, குரு நாட்டின் மன்னர் ஜனமேஜயனால் செய்யப்பட்ட வேள்வி ஆகும். இந்த வேள்வி குறித்த விரிவான செய்திகள் வியாசர் இயற்றிய மகாபாரத இதிகாசத்தில் ஆதி பருவத்தில் கூறப்பட்டுள்ளது. 
## பின்னணி
மன்னர்  ஜனமேஜயனின் தந்தை பரிட்சித்துக்கு, ஒரு முனி குமாரன், தட்சகன் எனும் நாகம் தீண்டி இறப்பான் என சாபமிடுகிறார். சாபத்தின்படி, பரிட்சித்து தட்சகன் எனும் நாகர் தீண்டி இறந்த பின்னர் அரியணை ஏறிய பரிட்சித்துவின் மகன் ஜனமேஜயனுக்கு, தந்தை பரிட்சித்து இறக்க காரணமான தட்சகன் உள்ளிட்ட அனைத்து நாகர்களை வேள்வித் தீயில் பொசுக்கிக் கொல்ல  உதங்கர் எனும் முனிவரின் ஆலோசனையின்படி, சர்ப்ப வேள்வி செய்கிறார்.

சர்ப்ப வேள்வியின் போது நாகர்கள் பலர் வேள்வித் தீயில் விழுந்து மடிகிறர்கள். இறுதியில் தட்சகன் வேள்வித் தீயில் விழும் போது, நாக கன்னி ஜரத்காருவுக்கும், ஜரத்காரு எனும் முனிவருக்கும் பிறந்த ஆஸ்திகர் எனும் முனி குமாரன் ஜனமேஜயனிடம் சர்ப்ப வேள்வியை நிறுத்தமாறு வரம் கேட்கிறான். அவ்வாறே மன்னர் ஜனமேஜயனும்  சர்ப்ப யாகத்தை நிறுத்தியதால், தட்சகன் உயிருடன் மீண்டான்.

## இதனையும் காண்க
* காண்டவ வனம் 
* நாகாஸ்திரம்
* அஸ்வசேனன்
* மந்தபாலர்
* ஜரிதை
* மயன்

## மேற்கோள்கள்

### ஆதாரங்கள்
* 
*
*
*
*

பகுப்பு:மகாபாரதம்
பகுப்பு:வேள்விகள்
பிரகாசு கௌர்

**பிரகாசு கௌர்** (*Prakash Kaur (social worker*)  இந்தியாவின் பஞ்சாப் மாநிலம் சலந்தர் நகரத்தைச் சேர்ந்த  ஒரு சமூக சேவகர் ஆவார். பீபி பிரகாசு கௌர் என்ற பெயராலும் அறியப்படுகிறார். பஞ்சாபில் கைவிடப்பட்ட பெண் குழந்தைகளுக்கான சமூக சேவைக்காக இவருக்கு பத்மசிறீ விருது வழங்கப்பட்டது.

இவரே ஒரு கைவிடப்பட்ட பெண்ணாகவும் தெருவில் விடப்பட்ட குழந்தையாகவும் இருந்தார். மேலும் நாரி நிகேதன் அறக்கட்டளையின் இல்லத்தில் வளர்க்கப்பட்டார். கைவிடப்பட்ட பெண்களுக்கு தங்குமிடம் வழங்குவதற்காக தனது சொந்த வீட்டைத் தொடங்க வேண்டுமென்று 1993 ஆம் ஆண்டில்  நாரி நிகேதனிலிருந்து வெளியேறினார். எட்டு பெண்களுடன் சேர்ந்து இல்லத்தைத் தொடங்கினார்,  படிப்படியாக கைவிடப்பட்ட பெண்களின் எண்ணிக்கை அதிகரித்தது. பெற்றோர்கள் தங்கள் குழந்தைகளை தெருவில் கைவிடாமல், மாறாக அவர்களை தன்னிடம் கொண்டு வர வேண்டும் என்று பிரகாசு கௌர் ஊக்குவிக்கிறார்.

ரிலையன்சு தொழில்கள் நிறுவனத்திடமிருந்து இவருக்கு ரியல் ஈரோசு விருது வழங்கப்பட்டது.

## விருதுகள்

* பத்மசிறீ
* அனைத்துலக பெண்கள் நாள் விருது (மாநிலங்களவை உறுப்பினர் ராகவ் சதா இவ்விருதை வழங்கினார்)

## மேற்கோள்கள்


பகுப்பு:வாழும் மக்கள்
பகுப்பு:இந்திய சமூகசேவகர்கள்
பகுப்பு:பஞ்சாபி மக்கள்
பகுப்பு:1950கள் பிறப்புகள்
வல்லடிக்காரர் கோயில்

அருள்மிகு வல்லடிக்காரர் திருக்கோயில் என்பது தமிழ்நாடு, மதுரை, அம்பலக்காரன்பட்டி எனும் கிராமத்தில் அமைந்துள்ள கோயில் ஆகும். வல்லடிக்காரர் இங்கு மூலவராவார்.

## '''வரலாறு'''
வெள்ளலூர் நாட்டில் உள்ள ஏழை காத்தஅம்மன் என்ற கோவிலில் ஒவ்வொரு வருடமும் புரட்டாசி மாதத்தில் திருவிழா நடைபெறுகிறது. சுமார் 700 வருடங்களாக அந்த ஊரின் பாரம்பரியம் குழையாமல் ஒவ்வொரு வருடமும் திருவிழாவை நடத்தி வருகின்றன அவ்வூர் மக்கள். வெள்ளலூர் நாடு என்பது 60 கிராமங்களை உள்ளடக்கிய ஒரு அமைப்பு.